ΓΡΑΠΤΗ ΕΡΩΤΗΣΗ E-0191/00

υποβολή: Raffaele Costa (PPE-DE) προς την Επιτροπή

(31 Ιανουαρίου 2000)

Θέμα: Επιδοτήσεις της Ευρωπαϊκής Ένωσης

Δεδομένης της συνήθους πρακτικής να απαιτεί η Επιτροπή επιστροφή επιδοτήσεων της Ευρωπαϊκής Ένωσης οι οποίες χορηγήθηκαν κατόπιν ψευδών δηλώσεων ή παράτυπων ενεργειών ή χρησιμοποιήθηκαν κατά μη ενδεδειγμένο ή δόλιο τρόπο.

Θα μπορούσε η Επιτροπή να αναφέρει σε τι ύψος ανέρχονται οι μέχρι σήμερα χορηγηθείσες κοινοτικές χρηματοδοτήσεις των οποίων έχει αποφασισθεί η επιστροφή επισημαίνοντας τα ακριβή ποσά που έχουν ήδη επιστραφεί κατ' απόλυτους αριθμούς ή ως ποσοστά επί του συνόλου, καθώς και τα στοιχεία και την εθνικότητα των δικαιούχων από τους οποίους ζητήθηκε η επιστροφή των εν λόγω κονδυλίων;

Απάντηση της κ. Schreyer εξ ονόματος της Επιτροπής

(25 Απριλίου 2000)

Η Επιτροπή απαιτεί την επιστροφή των επιδοτήσεων ή των άλλων πληρωμών που οι δικαιούχοι τους δεν χρησιμοποίησαν κατά τρόπο που να συμφωνεί με τις διατάξεις μιας απόφασης επιδότησης, με τους όρους μιας σύμβασης ή που έλαβαν δολίως. Σε ό,τι αφορά τη διαδικασία είσπραξης, πρέπει να γίνει διάκριση μεταξύ των απαιτήσεων του κοινοτικού προϋπολογισμού και της διαδικασίας ανάκτησης των εμμέσων δαπανών.

Απαιτήσεις του κοινοτικού προϋπολογισμού

Η είσπραξη των απαιτήσεων (εξαιρουμένων των ιδίων πόρων) εμφαίνεται στο Λογαριασμό διαχείρισης και δημοσιονομικού ισολογισμού, του οποίου αποστέλλεται αντίγραφο της χρήσης 1998 (για τον λόγο ότι τα στοιχεία του 1999 δεν είναι ακόμη διαθέσιμα) απευθείας στο Αξιότιμο Μέλος του Κοινοβουλίου καθώς και στη Γενική Γραμματεία αυτού.

Ωστόσο, επειδή τα διαθέσιμα σε αυτή τη φάση συστήματα πληροφορικής της διαχείρισης και έκθεσης αποτελεσμάτων έχουν ως πρώτο στόχο τη διευκόλυνση της είσπραξης των ατομικών χρεών, δεν είναι δυνατό να χορηγηθούν οι απόλυτοι αριθμοί ή τα ποσοστά, κατανεμημένα ανά τύπο οφειλέτη. Παρόλα αυτά, η μελλοντική ανάπτυξη του συστήματος έκθεσης αποτελεσμάτων στα πλαίσια των εφαρμογών που σχετίζονται με το λογιστικό σύστημα Sincom2 θα πρέπει να επιτρέψει στην Επιτροπή να τελειοποιήσει τις στατιστικές της.

Ανάκτηση στα πλαίσια των εμμέσων δαπανών

Για τη χρήση 1998, η εκκαθάριση των προηγουμένων χρήσεων στα πλαίσια της κοινής γεωργικής πολιτικής (ΚΓΠ) έδωσε ως αποτέλεσμα 654.820.948 ευρώ (θέση B1-3700) και οι εισπράξεις και άλλες ανακτήσεις εκτός των πράξεων δημόσιας αποθεματοποίησης 15.967.394 ευρώ (B1-389 και B1-399) στον γεωργικό προϋπολογισμό του έτους.

Για τις περιόδους προγραμματισμού 1988-1993 και 1994-1999, δυνάμει του άρθρου 24 του κανονισμού αριθ. 4253/88 του Συμβουλίου της 19ης Δεκεμβρίου 1988 για τις διατάξεις εφαρμογής του κανονισμού (ΕΟΚ) αριθ. 2052/88 όσον αφορά το συντονισμό των παρεμβάσεων των διαφόρων διαρθρωτικών ταμείων μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των λοιπώνφιστάμενων χρηματοδοτικών οργάνων, από την άλλη(1), 7.693.442 ευρώ του διαγωνισμού που χορηγήθηκε στα πλαίσια του Ευρωπαϊκού Ταμείου Περιφερειακής Ανάπτυξης (ΕΤΠΑ) καταργήθηκαν λόγω παρατυπιών.

Κατά το κλείσιμο των προγραμμάτων του ΕΤΠΑ ή των σχεδίων του Ταμείου Συνοχής, μπορούν ναπάρξουν καταργήσεις διαγωνισμών λόγω διαφόρων παρατυπιών, χωρίς παρόλα αυτά να κινηθεί η τυπική διαδικασία κατάργησης του διαγωνισμού.

Λαμβανομένωνπόψη των συστημάτων πληροφορικής που διαθέτει η Επιτροπή, οι αναγκαίες έρευνες για μια λεπτομερή απάντηση των ερωτήσεων του Αξιότιμου Μέλους του Κοινοβουλίου θα ήταν δυσανάλογες σε σχέση με το ζητούμενο αποτέλεσμα και θαπερέβαιναν τα πλαίσια μιας απάντησης σε μια γραπτή ερώτηση.

(1) ΕΕ L 374 της 31.12.1998.